stanford-oval/wikipedia huggingface dataset:
Kingston (Kanada)

| Kingston (City of Kingston) |
| --- | --- |
 Kingston
 Koordinaatit: 44°13′53″N, 76°28′51″W 
Valtio:   Kanada
Provinssi:  Ontario
Perustettu:  1673 (Fort Cataraqui)
Kaupunkioikeudet:  1846
Hallinto:  
 – Hallinnon tyyppi:  Kingstonin kaupunginvaltuusto
 – Pormestari:  Harvey Rosen
Pinta-ala:  
 – Kokonaispinta-ala:  450 km²
 – Metropolialue:  1 907 km²
Korkeus:  70–110 m
Väkiluku (2011):  123 363
 – Väestötiheys:  260 as./km²
 – Metropolialue:  152 358
 – Väestötiheys metropolialue:  77 as./km²
Aikavyöhyke:  UTC-5
 – Kesäaika:  UTC-4
Postinumero:  K7K–K7P
Suuntanumero(t):  613
Motto::  Where history and innovation thrive
 
 cityofkingston.ca 
Infobox OKVirheellinen NIMI-arvo: 
Kingston on Ontarion provinssissa Kanadassa sijaitseva kaupunki, jonka väkiluku on noin 123 000 (2011)  ja esikaupunkeineen 152 000 (2006). Se sijaitsee Saint Lawrence -joen alkukohdassa Ontariojärven itäpohjukassa.
Kaupungissa on kaksi yliopistoa. Näistä suurempi on vuonna 1841 perustettu Queen’s University, jossa on noin 16 000 opiskelijaa. Vuonna 1876 perustettu Royal Military College on puolestaan Kanadan ainoa sotilasakatemia.
Aiheesta muualla

Kuvia tai muita tiedostoja aiheesta Kingston Wikimedia Commonsissa
Kakka-hätä 77

| Kakka-hätä 77> Tiedot |
| --- | --- |
Toiminnassa:  2006–2011 2012–
Tyylilaji:  punk
Kotipaikka:  Turku, Suomi
Laulukieli:  suomi
Levy-yhtiö:  Combat Rock Industry, 2006–2011  
Infobox OKNimi-testi OK: 
Kakka-hätä 77 on turkulainen punk-yhtye.
Historia

Yhtye perustettiin kitaristi-laulaja Teemu Bergmanin mukaan humalassa Kari Peitsamon keikalla. Yhtyeen oli aluksi tarkoitus soittaa nopeaa garage-punkkia, taitojen puutteen takia yhtye päätti mennä sieltä ”mistä aita on matalin”. Yhtyeen esikuvia ovat Eppu Normaali, Problems?, Kollaa kestää, Korroosio, Sehr Schnell, Sensuuri, Ypö-Viis sekä ulkomaiset punk-yhtyeet.
Yhtyeen esikoisalbumi, 22 minuuttia pitkä Totaalinen kakkahätä, julkaistiin vuonna 2007 ja se nousi ilmestymisviikollaan Suomen virallisen albumilistan sijalle 15.
Laulaja-kitaristi Teemu soittaa myös yhtyeissä Pää Kii, Maho Neitsyt, The Heartburns, Nazi Death Camp ja Vaasankatu SS.
Rumpali Mirko taas puolestaan kitaroi ja laulaa They Stole A Million -bändissä, kitaroi The Dwyersissa ja soittaa rumpuja ja laulaa Maakuntaradio -nimisessä kokoonpanossa.
Kari Peitsamo on tehnyt yhtyeestä kappaleen "Urgent need to poo-poo in 1977".
Yhtye ilmoitti lopettamisesta lokakuussa 2011, mutta jatkoi kuitenkin vuosina 2012–2014 ja 2018.
Jäsenet

Teemu – laulu, kitara
Janne – kitara, laulu
Juuso – basso
Mirko – rummut, laulu
Diskografia > Albumit

Totaalinen kakkahätä (2007,  Combat Rock Industry)
Huoltoasemalle unohdettu mies (2011,  Stupido Records)
Diskografia > EP:t

Kakkahätä tappaa (2006,  Deaf Forever)
WTC räjähtää (2007,  Combat Rock Industry)
Ei tää lama päähän käy (2009,  Combat Rock Industry)
Diskografia > Split-albumit

Kakka-hätä 77 / Kivesveto Go Go (2008,  Airiston punk-levyt)
Kakka-hätä 77 / Seksihullut (2008,  Airiston punk-levyt)
Ei yhteiskunta yhtä miestä kaipaa (2010,  Airiston punk-levyt, Red Lounge Records, yhdessä Pertti Kurikan Nimipäivät -yhtyeen kanssa)
Aiheesta muualla

Kakka-hätä 77 Myspacessa (englanniksi)
Kakka-hätä 77 Last.fm:ssä (englanniksi)
Haastattelu Kaistalla (Arkistoitu – Internet Archive)
Jennifer Schecter

| Jenny Schecter |
| --- | --- |
Luoja(t):  Ilene Chaiken
Näyttelijä(t):  Mia Kirshner
Ensi- esiintyminen:  L-koodin jaksossa 1.01
Viimeinen esiintyminen:  L-koodin jaksossa 6.08
Kustantaja:  Showtime
Henkilötiedot
Koko nimi:  Jennifer Diane Schecter
Ammatti:  kirjailija, käsikirjoittaja, ohjaaja, aiemmin tarjoilija
Sukupuoli:  nainen
Asuinpaikka:  Los Angeles, Kalifornia, Yhdysvallat
Kuolinsyy:  murha tai itsemurha
Suhteet
Vanhemmat:  Sandy Schecter (äiti)  Warren Ziskin (isäpuoli)
Puoliso(t):  Tim Haspel (ex-aviomies)
Tutut:  Marina Ferrer Shane McCutcheon Alice Pieszecki Bette Porter Tina Kennard
Infobox OKVirheellinen NIMI-arvo: 
Jennifer Diane "Jenny" Schecter on fiktiivinen hahmo televisiosarjassa L-koodi (The L-Word), jota näyttelee kanadalainen näyttelijä Mia Kirshner.
Jenny Schecter henkilönä

Alkupään jaksoissa Jenny on kiltti opiskelijatyttö, joka haaveilee perinteisestä perhe-elämästä Timin kanssa. Pikkuhiljaa Jennystä alkaa kehittyä synkempi hahmo, joka tuntuu viihtyvän omassa erikoisessa ajatusmaailmassaan. Keskivaiheilla sarjaa 3 ja 4 tuotantokaudella Jennyn tempaukset ovat vielä harmittoman eriskummallisia. Muuttuessaan kuitenkin koko ajan yhä oudompaan ja itsekkäämpään suuntaan hän onnistuu keräämään itselleen liudan vihamiehiä. Viidennellä kaudella Jenny on sekä erittäin uhmakas että haavoittuvainen. Kuudennella kaudella Jenny sotkee kaikki asiansa pahan päiväisesti saaden kaikki ystävänsä kääntymään häntä vastaan. Hänen juonitteleva ja itsetuhoinen käytöksensä tuhoaa hänen oman elämänsä vaikeuttaen samalla myös monien muiden elämään. Jenny on ollut yksi L-koodin rakastetuimmista ja vihatuimmista ihmisistä.
Tarina > 1. tuotantokausi

Jenny on juuri valmistunut yliopistosta ja muuttaa yhdessä poikaystävänsä Tim Haspelin (Eric Mabius) kanssa Los Angelesiin, Tina Kennardin ja Bette Porterin, lesbopariskunnan naapuriin. Jenny haluaa olla kirjailija, mutta ei ole vielä onnistunut julkaisemaan mitään. Hän hankkii itselleen tarjoilijan töitä.
Pian Los Angelesiin muuton jälkeen Jenny rakastuu tulisesti Marina Ferreriin (Karina Lombard) ja joutuu täten tutkimaan sisimpäänsä uudelleen. Jäätyään kihlatulleen rysänpäältä kiinni Jenny tappelee Timin kanssa tulisesti. Pariskunta eroaa ja menee sitten yhtäkkiä naimisiin. Hääyötä seuraavana aamuna herää Jenny kuitenkin yksin – aviomiehensä vihkisormus jätettynä yöpöydälle. Jenny ja Tim eroavat. Jenny menee tavaroineen Marinan luokse, mutta saa pian tietää Marinan seurustelevan toisen naisen kanssa. Jenny lähtee takaisin Timin luo, ja Tim antaa Jennyn muuttaa talon ulkorakennukseen.
Tarina > 2. tuotantokausi

Tim muuttaa pois Los Angelesista ja jättää talon Jennyn haltuun. Jenny joutuu etsimään itselleen kämppäkaverin ja löytää jo ennestään tutun Shane McCutcheonin (Katherine Moennig). Shane ja Jenny etsivät seuraksi kolmannen kämppäkaverin talon ulkorakennukseen, missä Jenny asui aikaisemmin. Haastateltuaan kymmeniä ehdokkaita löytävät he Markin, joka kuvaa dokumenttia lesboista. Mark muuttaa ulkorakennukseen, mistä hän seuraa Shanen ja Jennyn elämää salaa asentamillaan kameroilla ja monitoreilla.
Jenny alkaa tapailla Carmen de la Pica Moralesia (Sarah Shahi). Hakiessaan lainaleffaa Markin luota hän huomaa kasan nauhoja heidän elämästään. Hän löytää nauhan "Shanen ja Carmenin rakkauden tunnustukset" mistä hän näkee tyttöystävänsä Carmenin rakkaudentunnustuksen Shanelle. Jennyn raivostuu ja Markin yrittäessä lähteä hän haastaa Markin jäämään ja kestämään seuraukset.
Jenny osallistuu kirjoituskurssille, ja käyttää teksteissään omia kokemuksiaan. Jennyn lapsuuden traumat nousevat pintaan. Hänet raiskattiin 11-vuotiaana sirkuksessa. Toinen tuotantokausi päättyy dramaattisesti Jennyn viillellessä reisiään. Shane toimittaa Jennyn hoitoon.
Tarina > 3. tuotantokausi

Jenny on ollut psykiatrisessa sairaalassa hoidossa ja viettänyt myös aikaa vanhempiensa kanssa. Hän palaa paremmin voivana Los Angelesiin uuden butch-tyttöystävänsä Moira Sweeneyn (Daniela Sea) kanssa. Moira alkaa tuntea itsensä mieheksi ja haluaa itseään kutsuttavan nimellä Max. Jenny tapaa myös yhdessä Maxin kanssa Timin, joka on mennyt kihloihin ja jolle on syntymässä vauva. Jennyn suorapuheisuus aiheuttaa paljon konflikteja Jennyn ja Maxin välillä. Jenny kun sanoo mitä ajattelee. Jenny kirjoittaa myös kirjaa elämästään ja kokemuksistaan. Hänen kirjansa myös herättää New Yorkissa mielenkiintoa ja niinpä hän matkaa New Yorkiin ja saa sopimuksen kirjansa julkaisemiseen.
Maxin muutosprosessi mieheksi ei käy ihan täysin kivuttomasti Jennylle, joka tuki Maxin muutosta siihen asti kun huomasi myös henkisen muutoksen tyttöystävässään. Maxin testosteronihoidon edetessä alkaa Maxin käytös olla miehisempää ja Jenny huomaa, ettei tämä henkilö keneksi Moira on muuttunut ole enää sitä mitä hän haluaa ja he eroavat.
Tarina > 4. tuotantokausi

Jennyn käytös saa enemmän ja enemmän sosiopaattisia piirteitä ja hänen olemisensa alkaa olla koko ajan villimpää johtuen hänen kirjansa julkaisusta. Stacey Merkin haastattelee häntä ollen haastattelun ajan sympaattinen Jennyä kohtaan. Jenny luuleekin saaneensa ymmärrystä tältä henkilöltä kunnes lukee haastattelun, jonka Stacey on kirjoittanut hänestä. Niinpä Jenny ryhtyy tuumasta toimeen todistaakseen, ettei Stacey Merkinin tyttöystävä Lindsey, joka on myös seksuaalisesti hyväksikäytetty, olekaan sellainen pyhimys kuin Stacey luulee sotkien heidän suhdettaan. Lindsey on eläinlääkäri ja vain sen takia ottaa Jennyn koiran päästäkseen tapaamaan Lindseytä. "Debbie" (Jenny) vie kuolemaisillaan olevan koiran Sounderin vastaanotolle missä Sounder lopetetaan. Lindsey ehdottaa "Debbielle" illallista Sounderin kunniaksi mihin Jenny tietenkin suostuu. Illallisella Jenny ohjailee keskustelun Lindseyn ja Staceyn suhteeseen missä Lindseyn mukaan on ongelmia johtuen Staceyn omistautumisesta työlle ja siitä että he näkevät niin vähän.
Muutamaa päivää myöhemmin soittaa "Debbie" Lindseylle ja pyytää tätä lähtemään kanssaan katsomaan uutta koiranpentua, Lindsey kuitenkin kieltäytyy kutsusta koska hän viettää romanttista viikonloppua Staceyn kanssa. Puhelun jälkeen Jenny lainaa kaverinsa puhelinta ja soittaa Staceylle esittäen lehden toimittajaa venäläisellä aksentilla ja pyytää Staceytä tekemään juttua eräästä kuuluisasta tähdestä. Stacey suostuu ja niinpä Jenny päätyy Lindseyn kanssa hotelliin juomaan viiniä-Staceyn sijaan. Stacey kuitenkin sattuu paikalle tajuttuaan juonen ja Jennylle jää tilanne selvitettäväksi.
Jennyn kirjasta päätetään tehdä elokuva, mutta kauden lopussa Jennyn rooli elokuvan kirjoittajana on lähes olematon.
Tarina > 5. tuotantokausi

Jennyn vietettyä kuukausien loman Mexicossa palaa hän Los Angelesiin ja valtaa sekä kirjoittajan että ohjaajan tehtävät tulevasta elokuvastaan. Tällä aikaa on Jenny muuttunut ylimieliseksi diivaksi. Elokuvan tuotantotiimiin kuuluu myös Jennyn hyvä ystävä ja naapuri Tina Kennard. Jennyn jalostettua itsestään tämä super tärkeä diiva palkkaa hän itselleen assistentin Adele Channingin (Malaya Rivera Drew) jonka hän tapaa lempikahvilassaan Planetissa. Jenny rakastaa sitä, että hänellä on oma assistentti.
Tuotantotiimin valitessa näyttelijöitä elokuvaan riitelee Jenny päätuottajan kanssa näyttelijävalinnoista. Tinan ja Aaronin halutessa nimekkään näyttelijän Nikki Stevensin (Kate French) haluaa Jenny toisen naisen esittävän elokuvan pääroolia. Jenny tuo mielipiteensä esiin räkimällä purkkaa suustaan palaveripöydällä, haukkuen Aaronin pienimunaiseksi ja paiskomalla ovia. Jenny ja Nikki sattuvat samoihin bileisiin, joissa Nikki saa Jennyn vakuutettua siitä että Jessen rooli elokuvassa on Nikkin elämäntehtävä ja niinpä Nikki palkataan elokuvaan.
Nopeasti kuvausten alettua syttyy Jennyn ja Nikkin välille romanssi, mistä ei pidetä yhtään tuotantotiimin keskuudesta, koska uskovat että suhteen julkitulo vahingoittaisi elokuvaa. Adelen katsellessa uhmakasta Jennyä kieroilee hän Jennyn selän takana varastaen Nikkin ja Jennyn tekemän seksivideon. Tämän nauhan avulla hän kiristää elokuvan ohjaajan roolin itselleen ja Jenny poistetaan kokonaan oman elokuvansa tekijätiimistä. Jenny pitää dramaattisen puheen elokuvan näyttelijöitä pyytäen heitä jättämään elokuvan joka on väärissä käsissä ja lähtemään hänen kanssaan. Kuitenkin ainut Jennyn kanssa lähtevä on Jennyn paras ystävänsä Shane. Tästä järkyttyneenä Nikkin ja Jennyn suhde muuttuu kylmemmäksi ja etäisemmäksi. Viidennen kauden viimeisessä jaksossa yllättää Jenny Shanen ja Nikkin harrastamassa seksiä loukkaantuen verisesti molemmille. Elokuvan loppu muutettiin myös täysin erilaiseksi kun miten Jenny oli sen kirjoittanut mikä herättää suuttumusta ystävysten keskuudessa.
Aiheesta muualla

Showtime - The L Word - Jenny Schecter (Arkistoitu – Internet Archive)
Kopiopaperi

Viisi avaamatonta ja yksi avattu pakkaus kopiopaperia. Pakkauksessa on riisi eli 500 arkkia paperia.
Kopiopaperi on edullista, keskitasoista paperia, jota käytetään muun muassa kopiokoneissa sekä tulostimissa.
Useimmissa maissa yleisin käytetty kopiopaperin arkkikoko on ISO 216 -standardin mukainen A4 (210 x 297 mm). Muun muassa Yhdysvalloissa, Kanadassa, Meksikossa, Filippiineillä ja Chilessä käytetään Yhdysvaltojen kirjekokoa (engl. letter size, koko 8,5 x 11 tuumaa).
Yleisin kopiopaperi painaa 80 g/m².
Koirakarhut

| Koirakarhut |
| --- | --- |
 Amphicyonin luuranko
 Eoseeni–Mioseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  †Koirakarhut Amphicyonidae  Haeckel, 1886
 Koirakarhujen levinneisyys.
Alaheimot
 †Amphicyoninae  †Daphoeninae  †Temnocyoninae  †Thanmastocyoninae 
Katso myös
   Koirakarhut Wikispeciesissä   Koirakarhut Commonsissa 
Infobox OKNimi-testi OK: 
Koirakarhut (Amphicyonidae) on sukupuuttoon kuollut petoeläimiin kuuluva nisäkäsheimo. Sitä esiintyi eoseenin ja mioseenin välillä. Koirakarhut olivat suurten metsästäjien menestyksekäs ja monimuotoinen ryhmä, joka levittäytyi halki Euroopan, Aasian, Afrikan ja Pohjois-Amerikan. Kreodontit joutuivat heikentyessään koirakarhujen korvaamiksi, mutta aidot koiraeläimet sen sijaan syrjäyttivät koirakarhut plioseenilla.
Taiteilijan näkemys Amphicyonista.
Koirakarhut ovat saaneet nimensä yhtäläisyyksistään eläinten kanssa. Ne olivat kanta-astujia, ja muistuttivat ruumiinmuodoltaan ja kooltaan karhuja. Pää ja hampaiden sijoitus sen sijaan olivat koiramaiset.
Kopiointi

Kopiointi on toimintaa, jossa alkuperäisestä kohteesta tai informaatiosta tehdään saman näköinen jäljennös eli kopio. Tähän on olemassa erilaisia menetelmiä ja teknologioita, joiden laatu ja jäljennystarkkuus vaihtelee. Tietokoneella olevia tiedostoja tai niiden osia voidaan kopioida ja sitten liittää toisiin tiedostoihin.
Julkaisujen, kuten kirjojen ja lehtien ja teosten, kuten musiikkiteosten ja kuvien kopiontiin pitää hankkia tekijän lupa.
Ennen kopiointiteknologian kehittymistä kaikki asiakirjat oli kopioitava käsin, millä vältettiin tiedon häviäminen paperin hajotessa. Nykyään digitaalisessa tietoyhteiskunnassa  data voidaan kopioida hetkessä paikasta toiseen. Kopiointi on siten helpompaa ja nopeampaa, minkä ansiosta tietoa voidaan säilyttää ja levittää tehokkaammin.
Kopiolääke

Kopiolääke on lääke, jota ei ole osoitettu bioekvivalentiksi alkuperäisvalmisteen kanssa.[lähde? ] Kopiolääkkeitä ei ole myynnissä Suomessa, mutta melko paljon internetissä ja esimerkiksi Etelä-Euroopassa. Suomessa käytetään toisinaan virheellisesti termiä kopiolääke, vaikka tarkoitetaan rinnakkaislääkkeitä.
Kopiokortti

Kopiokortti on maksukortti, joka sisältää tiedot kopiokoneen käyttäjän käyttöoikeuksista ja kopiomääristä. Kopiokorttien avulla voidaan esimerkiksi rajoittaa värikopioiden ottaminen vain tietyn käyttäjäryhmän oikeudeksi tai estää henkilöä ylittämästä hänelle asetettua kopiomäärärajoitusta. Yleinen sovellus on sellainen, että jokin yritys tai oppilaitos myy kopiokoneisiinsa sopivia kopiokortteja, jotka sisältävät oikeuden tiettyyn määrään kopioita. Kun kortille ohjelmoitu kopiointioikeus on käytetty, kortti tulee ladata tai ostaa uusi, mikäli kopiointia halutaan jatkaa.
Kerttu Korhonen

| Kerttu Korhonen> Henkilötiedot |
| --- | --- |
Syntynyt: 5. heinäkuuta 1915 Kuopio
Kuollut: 6. joulukuuta 2008 (93 vuotta)
Kansalaisuus:  Suomi
Ammatti:  toimistotyöntekijä ja näytelmäkirjailija
Aiheesta muualla
Löydä lisää kirjailijoitaKirjallisuuden teemasivulta
Kerttu Elina Korhonen (5. heinäkuuta 1915 Kuopio – 6. joulukuuta 2008) oli suomalainen Kuopiossa asunut toimistotyöntekijä ja näytelmäkirjailija.
Korhosen vanhemmat olivat vaatturimestari Antti Ronkainen ja Selma Rissanen. Hän oli naimisissa radiosähköttäjä Jorma Korhosen kanssa.
Teoksia

Kerrothan sadun eli ilta lapsenvahtina : radiokuunnelma ja näytelmä. 1977
Pitkä yö. Harjoitelma teatterissa.
Kirjosiipikutoja

| Kirjosiipikutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  angolensis
Kaksiosainen nimi
 Ploceus angolensis  (Barboza du Bocage, 1878) 
Katso myös
   Kirjosiipikutoja Wikispeciesissä   Kirjosiipikutoja Commonsissa 
Infobox OKNimi-testi OKIUCN-testi OK: 
Kirjosiipikutoja (Ploceus angolensis) on kutojien heimoon kuuluva varpuslintu.
Levinneisyys

Kirjosiipikutojaa tavataan Angolassa, Kongon demokraattisessa tasavallassa ja Sambiassa. Lajin ei uskota olevan vaarassa, ja se on luokiteltu elinvoimaiseksi.
Kerttu Kaskimaa

| Kerttu Kaskimaa> Henkilötiedot |
| --- | --- |
Koko nimi:  Kerttu Nivala
Syntynyt: 26. heinäkuuta 1892 Uusikaarlepyy
Kuollut: 13. huhtikuuta 1967 (74 vuotta) Lahti
Kansalaisuus:  Suomi
Ammatti:  näytelmäkirjailija
Kirjailija
Salanimi: Kerttu Kaskimaa
Aiheesta muualla
Löydä lisää kirjailijoitaKirjallisuuden teemasivulta
Kerttu Nivala, kirjailijanimi Kerttu Kaskimaa (26. heinäkuuta 1892 Uusikaarlepyy – 13. huhtikuuta 1967 Lahti) oli suomalainen näytelmäkirjailija.
Näytelmiä

Ne jääkärit : kaksi näytöksinen pila : tapahtuu v. 1918 eräässä maaseutukaupungissa. Näytelmäkirjasto n:o 151. Kustannus Oy Kirja, Helsinki 1919
Kesäleskiä : kaksinäytöksinen huvinäytelmä. Näytelmäkirjasto n:o 156. Kustannus Oy Kirja, Helsinki 1920
Uudet Lotat : kolminäytöksinen huvinäytelmä. Näytelmäkirjasto n:o 155. Kustannus Oy Kirja, Helsinki 1920
Kaikoon Tuomaan sairaus : 2-näyt. huvinäytelmä. Edistysseurojen näytelmäkirjasto n:o 5. Edistysseurojen Kustannus, Helsinki 1921
Uhrijuhla : 2-näytöksinen muinaissuomalaisaiheinen näytelmä. Näytelmäkirjasto n:o 157. Kustannus Oy Kirja, Helsinki 1921
Klippaus

Kaulasta, rungosta ja jalkojen yläosasta klipattu hevonen.
Klippaus tarkoittaa hevosen tai muun eläimen karvan leikkaamista ajokoneella eli klippaimella. Eläimiä voidaan klipata esimerkiksi antamaan näyttelyeläimillä siistimpi vaikutelma, tai vähentämään talvikarvassa olevan hevosen liikunnan yhteydessä tapahtuvaa hikoamista. Hevosilla on käytössä monia erilaisia klippauskuvioita erilaisiin käyttötarkoituksiin.
Aiheesta muualla

Kuvia tai muita tiedostoja aiheesta Klipattuja hevosia Wikimedia Commonsissa
Kirsi Lindfors

Kirsi Lindfors (s. 9. joulukuuta 1975 Pori) on suomalainen kiekonheittäjä. Hän saavutti SM-kultaa 1994. Hänen ennätystuloksensa on 57,68 metriä. Lindfors edusti aktiiviurallaan Kyläsaaren Kajastus -seuraa. Häntä valmensi Voitto Juhala.
Kingsong10inch

| Kingsong10inch MattiP |
| --- | --- | --- |

Studioalbumin tiedot
 Julkaistu: 2003
 Formaatti: 10" LP
 Tuottaja(t): Rrimöykk, Jahtaja
 Tyylilaji: rap, dubstep
 Levy-yhtiö: Murmurecordings
MattiP:n muut julkaisut
|   | Kingsong10inch 2003 | Save the King 2008 |
Kingsong10inch on elektro/hip hop -yhtye Ceebrolisticsista tutun MattiP:n ensimmäinen soolojulkaisu. Se julkaistiin vuonna 2003. Nimensä mukaisesti se julkaistiin vain 10 tuuman vinyylinä.
Kappaleet

King One: Redelete (mukana Ceebrolistics)
King Two: Redelete (Version)
King Three: Hush (For Lovers)
King Four: Purposearchingone (mukana Indievidual & Pijall)
King Five: FGM Anthem
Biitit

Rrimöykk: 1, 2, 5
Jahtaja: 4
Kimberlé Williams Crenshaw

| Kimberlé Williams Crenshaw |
| --- | --- |

Henkilötiedot
Syntynyt: 1959 Canton, Ohio, Yhdysvallat
Kimberlé Williams Crenshaw (s. 1959 Canton, Ohio, Yhdysvallat) on yhdysvaltalainen lakimies, kansalaisoikeusaktivisti, filosofi ja professori. Hänet tunnetaan erityisesti intersektionaalisuuden teoriasta. Crenshaw toimii professorina UCLA:n ja Columbian yliopistojen oikeustieteellisissä tiedekunnassa, joissa hän on erikoistunut etnisyyteen ja sukupuoleen liittyviin kysymyksiin.
Crenshaw valmistui kandidaatiksi Cornellin yliopistosta 1981 ja suoritti juristin tutkinnon (J.D.) Harvardin yliopistossa 1984 sekä jatkotutkinnon (LL.M.) Wisconsinin yliopistossa 1985.
Aiheesta muualla

Kuvia tai muita tiedostoja aiheesta Kimberlé Williams Crenshaw Wikimedia Commonsissa
Crenshaw UCLA:n sivuilla (englanniksi)
Kirsi Madi

Kirsi Madi on suomalainen virkamies. Hän on toiminut yli 30 vuotta eri tehtävissä Yhdistyneissä Kansakunnissa ja on nykyään apulaispääsihteerinä YK:n tasa-arvojärjestö UN Womenin varapääjohtaja.
Madin virkamiesura alkoi ulkoministeriössä, jossa hän toimi kehitysyhteistyötehtävissä. Hänen uransa YK:ssa alkoi vuonna 1991 Unicefin apulaisasiantuntijana. Madi on toiminut muun muassa YK:n humanitaaristen asioiden koordinointitoimiston yhteistyökomitean sihteeristön päällikkönä vuosina 2002–2005, Unicefin Euroopan ja Keski-Aasian apulaisaluejohtajana vuodesta 2010 alkaen, YK:n katastrofiriskijärjestö UNDRR:n johtajana vuodesta 2016 alkaen ja Unicefin pääjohtajan toimiston johtajana vuodesta 2020 alkaen. Vuonna 2023 YK:n pääsihteeri Antonio Guterres nimitti hänet YK:n apulaispääsihteeriksi ja UN Womenin hallinnosta, resursseista ja kumppanuuksista vastaavaksi varapääjohtajaksi.
Madi on valmistunut valtiotieteiden maisteriksi Helsingin yliopistosta, erikoisaloinaan kansainväliset suhteet ja sosiaaliantropologia. Ennen virkamiesuransa alkua hän oli mukana kaupunkien köyhien poliittista mobilisaatiota tutkivassa tutkimusprojektissa Kalkutassa. Hän osaa suomea, englantia ja ranskaa.
Katajainen kansa

Katajainen kansa on helsinkiläinen kristillistä reggaeta soittava yhtye.
Jäsenet

Tommi Ahonen - laulu
Miika Pesso - räp, laulu
Markus Savijoki - rummut
Eero Uurtimo - bassokitara
Lasse Haapala - kitara
Janne Saarinen - saksofoni
Aki Lahtinen - rytmisoittimet
Ville Myllykoski - kosketinsoittimet
Julkaisut

Osani olkoon (2009)
Veli veljen puolesta (3.11.2010)
Totuuden Etsijöille (22.10.2012)
Reggae-Virret esittäjänä Katajainen Kansa (2013)
Aiheesta muualla

Yhtyeen kotisivut (Arkistoitu – Internet Archive)
Yhtyeen Myspace-sivut
Koirakari

Koirakari länsipuolelta kuvattuna.
Koirakari (ruots. Hundskär) on saari Helsingin edustalla, noin neljä kilometriä Kaivopuiston rannasta lounaaseen. Koirakari kuuluu Helsingin kaupungin ulkoilualueisiin.. Koirakarilla on loisto ja linjataulu. Linjan ylempi linjataulu sijaitsee Läntisellä Pihlajasaarella[lähde? ].
Aiheesta muualla

Helsingin kaupungin liikuntaviraston sivut: Koirakari (Arkisto)
Jalkapallon naisten Euroopan-mestaruuskilpailut 2013

| UEFA Women's Euro 2013 |
| --- | --- |
Joukkueet:  12
Isäntämaa:   Ruotsi
Ajankohta:  10. heinäkuuta -   28. heinäkuuta 2013
Mitalistit:  
–  Kultaa:   Saksa
–  Hopeaa:   Norja
Jalkapallon naisten Euroopan-mestaruuskilpailut 2013 olivat järjestyksessään kymmenennet jalkapallon naisten Euroopan-mestaruuskilpailut. Ne järjestettiin Ruotsissa 10. – 28. heinäkuuta 2013.. Turnauksessa pelasi 12 joukkuetta. Saksa voitti kuudennen peräkkäisen Euroopan-mestaruutensa.
Hakijat

Jokaisella hakijamaalla pitää olla vähintään kuusi stadionia sekä yksi varastadion. Yhden stadionin kapasiteetti on oltava vähintään 15 000 ja muiden stadioneiden 7 000. Hakemukset piti jättää UEFAlle viimeistään 15. kesäkuuta 2010.
Hakijamaat
Alankomaat
Ruotsi
Puola, Bulgaria ja Sveitsi olivat muut kandidaatit, mutta vain Alankomaat ja Ruotsi jättivät lopulliset hakemuksensa UEFAlle.